title: 2011/183/ES: 2011 m. kovo 21 d. Tarybos sprendimas dėl Audito Rūmų nario skyrimo

text:
25.3.2011

               LT

               Europos Sąjungos oficialusis leidinys

               L 79/13

         TARYBOS SPRENDIMAS
   2011 m. kovo 21 d.
   dėl Audito Rūmų nario skyrimo
   (2011/183/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 5 dalį,
   atsižvelgdama į Europos Parlamento nuomonę (1),
   kadangi:

               (1)

               Audito Rūmų narys Hubert WEBER atsistatydino iš pareigų nuo 2011 m. sausio 1 d.

               (2)

               Todėl Hubert WEBER turėtų būti pakeistas likusiam kadencijos laikui,

         PRIĖMĖ ŠĮ SPRENDIMĄ:
   1 straipsnis
   Harald WÖGERBAUER skiriamas Audito Rūmų nariu laikotarpiui nuo 2011 m. balandžio 1 d. iki 2013 m. gruodžio 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 21 d.

            Tarybos vardu

            Pirmininkas

         MARTONYI J.

      (1)  2011 m. kovo 8 d. nuomonė (dar nepaskelbta Oficialiajame leidinyje).


title: 2009/584/EB: 2009 m. liepos 31 d. Komisijos sprendimas, kuriuo įsteigiama sistemos SafeSeaNet aukšto lygio valdymo grupė (pranešta dokumentu Nr. C(2009) 5924) (Tekstas svarbus EEE)

text:
1.8.2009

               LT

               Europos Sąjungos oficialusis leidinys

               L 201/63

      KOMISIJOS SPRENDIMAS

   2009 m. liepos 31 d.
   kuriuo įsteigiama sistemos „SafeSeaNet“ aukšto lygio valdymo grupė
   (pranešta dokumentu Nr. C(2009) 5924)
   (Tekstas svarbus EEE)
   (2009/584/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 27 d. Europos Parlamento ir Tarybos direktyvą 2002/59/EB, įdiegiančią Bendrijos laivų eismo stebėsenos ir informacijos sistemą (1), ypač į šios direktyvos III priedo 2.2 punktą,
   kadangi:

               (1)

               Komisija atsakinga už centrinės sistemos „SafeSeaNet“ valdymą ir plėtrą politiniu lygiu, o už sistemos „SafeSeaNet“ priežiūrą ji atsakinga drauge su valstybėmis narėmis.

               (2)

               Direktyvos 2002/59/EB III priedo 2.2 punkte numatyta, kad Komisija įsteigia aukšto lygio valdymo grupę, kuri jai padėtų valdyti sistemą „SafeSeaNet“.

               (3)

               Todėl turėtų būti sudaryta aukšto lygio valdymo grupė, nustatytos jos užduotys ir struktūra.

               (4)

               Aukšto lygio valdymo grupė turėtų būti sudaryta iš valstybių narių ir Komisijos atstovų.

               (5)

               Pagal Europos Parlamento ir Tarybos reglamentą (EB) Nr. 1406/2002 (2) už techninį sistemos „SafeSeaNet“ įgyvendinimą drauge su valstybėmis narėmis ir Komisija atsako Europos jūrų saugumo agentūra (angl. EMSA), todėl ši agentūra turėtų glaudžiai bendradarbiauti su aukšto lygio valdymo grupe.

               (6)

               Be to, būtina spręsti su būsimais sistemos „SafeSeaNet“ pokyčiais susijusius strateginius klausimus, visų pirma atsižvelgiant į Europos Sąjungos integruotą jūrų politiką ir Komisijos komunikate „Jūrų transporto politikos strateginiai tikslai ir rekomendacijos iki 2018 m.“ (3) išdėstytus 2018 m. jūrų transporto politikos tikslus,

         PRIĖMĖ ŠĮ SPRENDIMĄ:
   1 straipsnis
   Sistemos „SafeSeaNet“ aukšto lygio valdymo grupė
   Sudaroma sistemos „SafeSeaNet“ aukšto lygio valdymo grupė (toliau – grupė).
   2 straipsnis
   Užduotys
   Komisija gali tartis su grupe dėl visų dalykų, susijusių su esamais ir būsimais sistemos „SafeSeaNet“ pokyčiais, įskaitant jos naudą jūroms stebėti iš globalios perspektyvos.
   Grupės užduotys:

               a)

               teikti rekomendacijas siekiant padidinti sistemos „SafeSeaNet“ veiksmingumą ir saugumą;

               b)

               teikti tinkamas sistemos „SafeSeaNet“ plėtojimo gaires;

               c)

               padėti Komisijai peržiūrėti sistemos „SafeSeaNet“ veikimą;

               d)

               patvirtinti Direktyvos 2002/59/EB III priedo 2.3 punkte nurodytą Sąsajų ir funkcijų valdymo dokumentą ir visus to dokumento pakeitimus.

         3 straipsnis
   Narystė ir skyrimas
   1.   Grupę sudaro po vieną kiekvienos valstybės narės atstovą ir vienas Komisijos atstovas.
   2.   Valstybės narės paskiria savo atstovus ir jų pavaduotojus į grupę trejų metų kadencijai, kurią galima pratęsti. Jie yra vyresnieji pareigūnai.
   3.   Komisijos skiriami grupės nariai yra vyresnieji pareigūnai.
   4.   Europos jūrų saugumo agentūros (angl. EMSA) atstovas grupės posėdžiuose dalyvauja stebėtojo teisėmis. Europos jūrų saugumo agentūrai atstovauja aukšti pareigūnai.
   5.   Europos ekonominės erdvės narių atstovai grupės posėdžiuose gali dalyvauti stebėtojų teisėmis.
   6.   Nariai eina savo pareigas, kol vietoje jų nepaskiriami kiti nariai arba iki savo kadencijos pabaigos.
   7.   Į grupės svarstymuose veiksmingai dalyvauti negalinčių arba atsistatydinusių narių vietą gali būti skiriami kiti nariai.
   4 straipsnis
   Veikla
   1.   Grupei pirmininkauja Komisijos atstovas.
   2.   Komisijai pritarus, konkretiems klausimams nagrinėti gali būti sudaromi pogrupiai, kurių įgaliojimus nustato grupė. Pogrupiai baigia veiklą, kai tik įvykdo jiems paskirtą užduotį.
   3.   Grupei pirmininkaujantis Komisijos atstovas gali prašyti ekspertų, turinčių specialių žinių darbotvarkėje numatytu klausimu, dalyvauti grupės ar pogrupio svarstymuose, jei tai naudinga ir (arba) būtina.
   4.   Grupės ar pogrupio svarstymuose gauta informacija neatskleidžiama, jei, Komisijos nuomone, ta informacija susijusi su konfidencialiais klausimais.
   5.   Grupės ir jos pogrupių posėdžiai paprastai vyksta Komisijos patalpose laikantis jos nustatytos tvarkos ir tvarkaraščio. Komisija suteikia grupei sekretoriatą.
   6.   Vadovaudamasi Komisijos priimtomis standartinėmis darbo tvarkos taisyklėmis grupė priima savo darbo tvarkos taisykles.
   7.   Komisija gali paskelbti bet kurią grupės parengtą santrauką, išvadą arba dalinę išvadą ar darbinį dokumentą.
   5 straipsnis
   Posėdžių išlaidos
   Komisija padengia narių, ekspertų ir su grupės veikla susijusių stebėtojų kelionės ir prireikus pragyvenimo išlaidas vadovaudamasi Komisijos taisyklėmis dėl ekspertų išlaidų kompensavimo.
   Nariams už jų teikiamas paslaugas neatlyginama.
   Posėdžių išlaidos padengiamos neviršijant metinio biudžeto, kurį grupei skiria atsakingos Komisijos tarnybos.
   6 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2009 m. liepos 31 d.

            Komisijos vardu

         Antonio TAJANI

            Pirmininko pavaduotojas

      (1)  OL L 208, 2002 8 5, p. 10.

      (2)  OL L 208, 2002 8 5, p. 1.

      (3)  COM (2009) 8 galutinis.


title: 2012/609/ES: 2012 m. gegužės 10 d. Europos Parlamento sprendimas dėl bendros įmonės ENIAC 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/327

         EUROPOS PARLAMENTO SPRENDIMAS
   2012 m. gegužės 10 d.
   dėl bendros įmonės ENIAC 2010 finansinių metų sąskaitų uždarymo
   (2012/609/ES)
   EUROPOS PARLAMENTAS,

               —

               atsižvelgdamas į bendrosios įmonės ENIAC 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ENIAC 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 72/2008 dėl bendrosios įmonės ENIAC įsteigimo (3),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0112/2012),

               1.

               pritaria bendrosios įmonės ENIAC 2010 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės ENIAC vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 48.

      (2)  OL L 248, 2002 9 16, p. 1.

      (3)  OL L 30, 2008 2 4, p. 21.

      (4)  OL L 357, 2002 12 31, p. 72.


title: 2009 m. gruodžio 7 d. Sprendimas, priimtas bendru valstybių narių vyriausybių atstovų susitarimu dėl Energetikos reguliavimo institucijų bendradarbiavimo agentūros buveinės vietos

text:
9.12.2009

               LT

               Europos Sąjungos oficialusis leidinys

               L 322/39

      SPRENDIMAS, PRIIMTAS BENDRU VALSTYBIŲ NARIŲ VYRIAUSYBIŲ ATSTOVŲ SUSITARIMU

   2009 m. gruodžio 7 d.
   dėl Energetikos reguliavimo institucijų bendradarbiavimo agentūros buveinės vietos
   (2009/913/ES)
   VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Sutarties dėl Europos Sąjungos veikimo 341 straipsnį,
   kadangi:

               (1)

               Įkurti Energetikos reguliavimo institucijų bendradarbiavimo agentūrą buvo nuspręsta 2009 m. liepos 13 d. Europos Parlamento ir Tarybos reglamentu (EB) Nr. 713/2009, įsteigiančiu Energetikos reguliavimo institucijų bendradarbiavimo agentūrą (1).

               (2)

               Turėtų būti nustatyta šios Agentūros buveinės vieta,

         NUSPRENDĖ:
   1 straipsnis
   Energetikos reguliavimo institucijų bendradarbiavimo agentūros buveinė yra Liublianoje.
   2 straipsnis
   Šis sprendimas, kuris bus paskelbtas Europos Sąjungos oficialiajame leidinyje, įsigalioja jo paskelbimo dieną.

      Priimta Briuselyje 2009 m. gruodžio 7 d.

            Tarybos vardu

            Pirmininkė

         M. OLOFSSON

      (1)  OL L 211, 2009 8 14, p. 1.


title: 2015 m. liepos 2 d. Tarybos sprendimas (BUSP) 2015/1064, kuriuo iš dalies keičiamas Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)

text:
3.7.2015

               LT

               Europos Sąjungos oficialusis leidinys

               L 174/21

         TARYBOS SPRENDIMAS (BUSP) 2015/1064
   2015 m. liepos 2 d.
   kuriuo iš dalies keičiamas Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. liepos 3 d. Taryba priėmė Sprendimą 2013/354/BUSP (1), kuriuo EUPOL COPPS veikla pratęsta nuo 2013 m. liepos 1 d.;

               (2)

               2014 m. liepos 9 d. Taryba priėmė Sprendimą 2014/447/BUSP (2), kuriuo iš dalies keičiamas Sprendimas 2013/354/BUSP ir EUPOL COPPS pratęsiama nuo 2014 m. liepos 1 d. iki 2015 m. birželio 30 d.;

               (3)

               atlikus strateginę EUPOL COPPS peržiūrą, misija turėtų būti pratęsta papildomam 12 mėnesių laikotarpiui iki 2016 m. birželio 30 d.;

               (4)

               todėl Sprendimas 2013/354/BUSP turėtų būti atitinkamai iš dalies pakeistas;

               (5)

               EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/354/BUSP iš dalies keičiamas taip:

               1)

               12 straipsnio 1 dalis pakeičiama taip:
               „1.   Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2013 m. liepos 1 d. iki 2014 m. birželio 30 d. padengti, yra 9 570 000 EUR.
               Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2014 m. liepos 1 d. iki 2015 m. birželio 30 d. padengti, yra 9 820 000 EUR.
               Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2015 m. liepos 1 d. iki 2016 m. birželio 30 d. padengti, yra 9 175 000 EUR.“;

               2)

               įterpiamas šis straipsnis:
               „12a straipsnis
               Projektų grupė
               1.   EUPOL COPPS turi projektų grupę, kuri nustato ir įgyvendina projektus, kurie atitinka misijos tikslus ir kuriais sudaromos sąlygos įgaliojimų vykdymui. EUPOL COPPS prireikus sudaro palankesnes sąlygas valstybių narių ir trečiųjų valstybių pagal jų įgaliojimus įgyvendinamiems projektams su EUPOL COPPS susijusiose srityse, kuriais remiami jos tikslai, ir teikia su jais susijusias konsultacijas.
               2.   Laikantis 3 dalies EUPOL COPPS yra įgaliota naudoti Sąjungos, valstybių narių arba trečiųjų valstybių finansinius įnašus nustatytiems projektams, kuriais nuosekliai papildomi kiti EUPOL COPPS veiksmai, įgyvendinti, jei tie projektai:

                           a)

                           yra numatyti šio sprendimo finansinėje pažymoje arba

                           b)

                           yra įtraukti įgaliojimų vykdymo laikotarpiu, misijos vadovo prašymu iš dalies pakeitus finansinę pažymą.

                     Komisijai ar toms valstybėms oficialiai pasiūlius, kad jų finansinius įnašus valdytų EUPOL COPPS, EUPOL COPPS sudaro susitarimą su Komisija ar tomis valstybėmis, kuriame visų pirma aptariamos konkrečios procedūros, reikalingos sprendžiant klausimus, susijusius su bet kokiais trečiųjų šalių pateiktais skundais dėl žalos, padarytos dėl EUPOL COPPS veiksmų ar neveikimo naudojant tų valstybių skirtas lėšas.
               Prisidedančiosios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EUPOL COPPS veiksmus ar neveikimą naudojant lėšas, kurias skyrė tos valstybės.
               3.   Sąjungos, valstybių narių ar trečiųjų valstybių finansiniams įnašams į projektų grupę turi pritarti PSK.“;

               3)

               15 straipsnio trečia pastraipa pakeičiama taip:
               „Jis nustoja galioti 2016 m. birželio 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. liepos 1 d.

      Priimta Briuselyje 2015 m. liepos 2 d.

            Tarybos vardu

            Pirmininkas

         J. ASSELBORN

      (1)  2013 m. liepos 3 d. Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 185, 2013 7 4, p. 12).

      (2)  2014 m. liepos 9 d. Tarybos sprendimas 2014/447/BUSP, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 201, 2014 7 10, p. 28);


title: 2004/671/EB: 2004 m. birželio 8 d. Tarybos sprendimas, dėl Regionų komiteto pakaitinės narės iš Vokietijos skyrimo

text:
5.10.2004

               LT

               Europos Sąjungos oficialusis leidinys

               L 307/5

      TARYBOS SPRENDIMAS

   2004 m. birželio 8 d.
   dėl Regionų komiteto pakaitinės narės iš Vokietijos skyrimo
   (2004/671/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2002 m. sausio 22 d. (1) Taryba priėmė Sprendimą dėl Regionų komiteto narių ir pakaitinių narių skyrimo.

               (2)

               Dėl p. Rolf BÖHME, atsistatydinimo, apie kurį Tarybai buvo pranešta 2003 m. lapkričio 17 d., tapo laisva Regionų komiteto pakaitinio nario vieta,

         NUSPRENDĖ:
   Vienintelis straipsnis
   P. Bärbel DIECKMANN, Oberbürgermeisterin (Bona) skiriama Regionų komiteto pakaitine nare vietoj p. Rolf BÖHME likusiam jo kadencijos laikotarpiui iki 2006 m. sausio 25 d.

      Priimta Liuksemburge, 2004 m. birželio 8 d.

            Tarybos vardu

            Pirmininkas

         M. McDOWELL

      (1)  OL L 24, 2002 1 26, p. 38.


title: 2015 m. spalio 1 d. Tarybos sprendimas (ES) 2015/1788 dėl Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės atnaujinimo

text:
7.10.2015

               LT

               Europos Sąjungos oficialusis leidinys

               L 260/18

         TARYBOS SPRENDIMAS (ES) 2015/1788
   2015 m. spalio 1 d.
   dėl Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės atnaujinimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Sprendimu 2002/648/EB (2) Taryba patvirtino Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės (3) (toliau – Susitarimas) sudarymą;

               (2)

               Susitarimo 11 straipsnio b punkte numatyta, kad šis Susitarimas sudaromas penkerių metų laikotarpiui ir bendru Šalių susitarimu gali būti atnaujinamas. Tarybos sprendimu 2009/501/EB (4) Susitarimas buvo atnaujintas tolesniam penkerių metų laikotarpiui ir baigia galioti 2015 m. gegužės 17 d.;

               (3)

               Susitarimo Šalių manymu, greitas Susitarimo atnaujinimas atitiktų abiejų Šalių interesus;

               (4)

               atnaujinto Susitarimo turinys turėtų būti toks pats, kaip ir dabartinio Susitarimo;

               (5)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė;

               (6)

               Susitarimo atnaujinimas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu Europos Sąjungos vardu patvirtinamas Susitarimo dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės atnaujinimas papildomam penkerių metų laikotarpiui.
   2 straipsnis
   Tarybos pirmininkas Sąjungos vardu praneša Indijos Respublikos Vyriausybei, kad Sąjunga baigė Susitarimo galiojimo pratęsimui būtinas vidaus procedūras pagal Susitarimo 11 straipsnio b punktą.
   3 straipsnis
   Tarybos pirmininkas Sąjungos vardu pateikia Indijos Respublikos Vyriausybei šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas bei nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į Europos bendriją Susitarimo tekste atitinkamais atvejais turi būti suprantamos kaip nuorodos į Europos Sąjungą“.

   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      (1)  Dar nepaskelbta Oficialiajame leidinyje.

      (2)  2002 m. birželio 25 d. Tarybos sprendimas 2002/648/EB dėl Europos bendrijos ir Indijos Respublikos Vyriausybės Susitarimo dėl mokslinio ir technologinio bendradarbiavimo sudarymo (OL L 213, 2002 8 9, p. 29).

      (3)  Susitarimas dėl mokslinio ir technologinio bendradarbiavimo tarp Europos bendrijos ir Indijos Respublikos Vyriausybės (OL L 213, 2002 8 9, p. 30).

      (4)  2009 m. sausio 19 d. Tarybos sprendimas 2009/501/EB dėl Susitarimo, atnaujinančio Europos bendrijos ir Indijos Respublikos Vyriausybės susitarimą dėl mokslinio ir technologinio bendradarbiavimo, sudarymo (OL L 171, 2009 7 1, p. 17).


title: 2010/509/ES: 2010 m. gegužės 5 d. Europos Parlamento sprendimas dėl Europos Sąjungos įstaigų vertimo centro 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/123

         EUROPOS PARLAMENTO SPRENDIMAS
   2010 m. gegužės 5 d.
   dėl Europos Sąjungos įstaigų vertimo centro 2008 finansinių metų sąskaitų uždarymo
   (2010/509/ES)
   EUROPOS PARLAMENTAS,
   atsižvelgdamas į Europos Sąjungos įstaigų vertimo centro 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos Sąjungos įstaigų vertimo centro 2008 finansinių metų metinių finansinių ataskaitų su Centro atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (3), ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0071/2010),

               1.

               pritaria Europos Sąjungos įstaigų vertimo centro 2008 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos įstaigų vertimo centro direktoriui, Tarybai, Komisijai bei Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 107.

      (2)  OL L 248, 2002 9 16, p. 1.

      (3)  OL L 314, 1994 12 7, p. 1.

      (4)  OL L 357, 2002 12 31, p. 72.


title: 2016 m. lapkričio 28 d. Tarybos sprendimas (BUSP) 2016/2083, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine)

text:
29.11.2016

               LT

               Europos Sąjungos oficialusis leidinys

               L 321/55

         TARYBOS SPRENDIMAS (BUSP) 2016/2083
   2016 m. lapkričio 28 d.
   kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. liepos 22 d. Taryba priėmė Sprendimą 2014/486/BUSP (1) dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine);

               (2)

               Sprendimu 2014/486/BUSP su pakeitimais, padarytais Sprendimu (BUSP) 2015/2249 (2), EUAM Ukraine buvo nustatyta orientacinė finansavimo suma iki 2016 m. lapkričio 30 d. ir įgaliojimai iki 2017 m. lapkričio 30 d.;

               (3)

               2016 m. gegužės 12 d. Taryba priėmė Sprendimą (BUSP) 2016/712 (3), kuriuo patikslinama orientacinė finansavimo suma laikotarpiui iki 2016 m. lapkričio 30 d.;

               (4)

               turėtų būti nustatyta orientacinė finansavimo suma laikotarpiui nuo 2016 m. gruodžio 1 d. iki 2017 m. lapkričio 30 d., todėl Sprendimas 2014/486/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/486/BUSP iš dalies keičiamas taip:

               1)

               14 straipsnio 1 dalis pakeičiama taip:
               „1.   Orientacinė finansavimo suma, skirta su EUAM Ukraine susijusioms išlaidoms iki 2014 m. lapkričio 30 d. padengti yra 2 680 000 EUR. Orientacinė finansavimo suma, skirta su EUAM Ukraine susijusioms išlaidoms laikotarpiu nuo 2014 m. gruodžio 1 d. iki 2015 m. lapkričio 30 d. padengti, yra 13 100 000 EUR. Orientacinė finansavimo suma, skirta su EUAM Ukraine susijusioms išlaidoms laikotarpiu nuo 2015 m. gruodžio 1 d. iki 2016 m. lapkričio 30 d. padengti, yra 17 670 000 EUR. Orientacinė finansavimo suma, skirta su EUAM Ukraine susijusioms išlaidoms laikotarpiu nuo 2016 m. gruodžio 1 d. iki 2017 m. lapkričio 30 d. padengti, yra 20 800 000 EUR. Sprendimą dėl vėlesnių laikotarpių orientacinės finansavimo sumos priima Taryba.“;

               2)

               17 straipsnyje įterpiama ši dalis:
               „1a.   Vyriausiasis įgaliotinis įgaliojamas teikti Europos sienų ir pakrančių apsaugos agentūrai (Frontex) EUAM Ukraine tikslais parengtą ES įslaptintą informaciją ir dokumentus, pažymėtus ne aukštesnio kaip Tarybos nustatyto lygio slaptumo žyma, laikantis Sprendimo 2013/488/ES. Šiuo tikslu sudaromi vyriausiojo įgaliotinio ir Frontex susitarimai.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 28 d.

            Tarybos vardu

            Pirmininkas

         P. ŽIGA

      (1)  2014 m. liepos 22 d. Tarybos sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 217, 2014 7 23, p. 42).

      (2)  2015 m. gruodžio 3 d. Tarybos sprendimas (BUSP) 2015/2249, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 318, 2015 12 4, p. 38).

      (3)  2016 m. gegužės 12 d. Tarybos sprendimas (BUSP) 2016/712, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 125, 2016 5 13, p. 11).